ཨ་ཁྲིད་བླ་མ་བརྒྱུད་པའི་རྣམ་ཐར་ལ་མན་ངག་རིན་པོ་ཆེའི་ཨ་ཁྲིད་བླ་མ་བརྒྱུད་པའི་རྣམ་ཐར་པདྨ་དཀར་བོའི་ཕྲེང་བ་ཞེས་ཟེར།ཤར་རྫ་བཀྲ་ཤིས་རྒྱལ་མཚན་གྱིས་བརྩམས།ཀུན་མཁྱེན་ཤར་རྫ་བའི་གསུང་འབུམ་པོད་༩པའི་ཤོག་ལྷེ་༣༤༥ནས་༤༠༩བར་བཞུགས།རྣམ་ཐར་འདི་ནང་དུ་སྤྱི་ལོ་༡༠༣༨སྐུ་འཁྲུངས་བའི་དགོངས་མཛོད་རི་ཁྲོད་ནས་ཉག་གཏེར་གསང་སྔགས་གླིང་པའི་བར་གྱི་བླ་མ་སུམ་ཅུ་ལྷག་གི་རྣམ་ཐར་གནད་བསྡུས་བཤད་ཡོད།སྤྱིར་ཨ་ཁྲིད་བླ་བརྒྱུད་རྣམ་ཐར་ལ་བྲུ་རྒྱལ་བ་གཡུང་དྲུང་གིས་བརྩམས་པ་སོགས་ཤིན་ཏུ་མང་ནའང་།འདི་ནི་ཁ་ཚང་ཞིང་སྐབས་དེའི་གནས་བབས་དང་མཐུན་པ།དུས་རབས་བཅུ་གཅིག་པ་ཚུན་ཆད་ཀྱི་བོན་གྱི་ཨ་ཁྲིད་རྫོགས་ཆེན་ལོ་རྒྱུས་ཁ་གསལ་བ་ཞིག་ཡིན།དུས་རབས་༡༨པའི་ལོ་རབས་༦༠པ་ནས་ཁམས་ཕྱོགས་ཀྱི་བོན་བསྟན་རྣམས་ནུས་པ་ཕྲ་མོར་གྱུར།དུས་རབས་༡༩པ་ལོ་རབས་༥༠པ་ཡས་མས་ནས་ཁམས་སྡེ་དགེ་རྒྱལ་པོས་ཆ་རྐྱེན་བསྐྲུན་པའི་འོག་ཏུ་ཁམས་ཁུལ་གྲུབ་མཐའ་རིས་མེད་ཀྱི་བྱ་འགུལ་སྤེལ་བའི་དབུ་བརྙེས།རིས་མེད་ཀྱི་གྲིབ་བསིལ་འོག་ཏུ་ཀུན་མཁྱེན་ཤར་རྫ་བ་སོགས་བོན་གྱི་སྐྱེས་ཆེན་མང་པོ་གསོ་སྐྱོང་བྱས།ཁོང་གི་རྣམ་ཐར་སོགས་སུ་སྐབས་དེར་བན་བོན་བར་གྱི་འབྲེལ་བ་དང་།བོན་པོ་དང་དགེ་ལུགས།དགེ་ལུགས་དང་གྲུབ་མཐའ་གཞན་པ་སོགས་ཀྱི་གནས་བབས་རྣམས་ར་སྤྲོད་བྱེད་ཐུབ་